Χάντρες με αμάραθα
Ένα μελωμένο λαδερό με χάντρες και πατάτες. Τη διαφορά κάνει η γενναία ποσότητα μάραθου που δίνει επιπλέον φρεσκάδα και νοστιμιά στο πιάτο.
1 κιλό φασόλια χάντρες καθαρισμένες , 1 ξερό κρεμμύδι, τριμμένο , 60 ml ελαιόλαδο , 2 ντομάτες, τριμμένες , 1 μεγάλο ματσάκι μάραθο, χονδροκομμένο , 2 πατάτες, σε κυβάκια, αλάτι, φρεσκοτριμμένο πιπέρι
Για να φτιάξουμε τις χάντρες με αμάραθα, ξεκινάμε βάζοντας όλα τα υλικά, εκτός από τις πατάτες, στην κατσαρόλα και τα μαγειρεύουμε σε μέτρια φωτιά για 15 λεπτά. Προσθέτουμε τις πατάτες και μαγειρεύουμε για άλλα 15 λεπτά με ξεσκέπαστη κατσαρόλα, κι αν δούμε ότι χρειάζεται, συμπληρώνουμε λίγο νερό.Προσθέτουμε αλάτι και πιπέρι και σερβίρουμε.
Μάραθος,Πατάτες,Φασόλια,Vegan,Χορτοφαγικά